Geplaas op 29 Augustus 2017
Die doel van die Wolkskool is om kinders so vêr moontlik te ondersteun met hulle skoolloopbaan. Die Wolkskool is ’n app wat gratis afgelaai kan word en gee aan Helpende Hand-ondersteuners toegang tot opvoedkunde video’s wat uitgesaai word, maar bitter min data gebruik.
Die Wolkskool vertoon, soos ’n televisiekanaal, video’s oor spesifieke onderwerpe vir Graad 4 – 12 leerders in Wiskunde, Graad 8 – 12 Afrikaans en Rekeningkunde vir Matrieks.
’n Volledige skedule is beskikbaar sodat jou kind nooit die klas mis wat hom of haar sal baat nie. Indien hulle wel ’n les mis, of weer wil sien, kan die les op die webwerf www.wolkskool.co.za gaan kyk word.
Daar is ook ’n spesiale aanlynwinkel op die webwerf beskikbaar, waar werkkaarte, vraestelle met memorandums en ander hulpmiddels teen ’n fraksie van die prys verkoop word.
Die app is beskikbaar vir Apple en Android-fone vanaf die AppStore of Google Play . Die app maak gebruik van die nuutste tegnologie en gebruik baie min data.
Volgens Anita Lourens, projekorganiseerder by Helpende Hand, kan ’n uurlange-video gekyk word vir slegs R2, afhangende van jou netwerk se kostes. “Ons wil graag met die app dit moontlik maak vir enigiemand met ’n slimfoon of tablet om die beste gehalte Afrikaanse video’s te kyk,” sê Lourens. “Helpende Hand-ondersteuners kry gratis toegang tot die Ons Skool-kanaal en mense wat nog nie Helpende Hand-ondersteuners is nie, kan aansluit vir R50 of meer per maand.
← Bejaardes baat by skenkings van gehoortoestelle
Oom kry nuwe bromponie na Knysna-tragedie →